
RAPORT DE SPECIALITATE
privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică și socială a zonei urbane marginalizate din cartierul Ronaţ Timișoara - construire centru multifuncţional” prin POR 2014-2020

Având în vedere Expunerea de motive nr. SC2018 -                                        a Primarului Municipiului Timișoara, Acordul de parteneriat  și Proiectul de hotărâre privind aprobarea acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică și socială a zonei urbane marginalizate din cartierul Ronaț Timișoara - construire centru multifuncţional” prin POR 2014-2020

Ţinând cont de prevederile Ghidului Solicitantului – Condiţii specifice accesării fondurilor în cadrul Apelului de  proiecte P.O.R./4/4.3/1Axa prioritară 4: Sprijinirea dezvoltării urbane durabile, Prioritatea de investiţii 4.3: Oferirea de sprijin pentru regenerarea fizică, economică şi socială a comunităţilor defavorizate din regiunile urbane;

În considerarea faptului că obiectivul specific al proiectului îl reprezintă Îmbunătățirea regenerarii fizice, economice și sociale a comunităților marginalizate în Municipiul Timişora;

Având în vedere necesitatea îndeplinirii condiţiei de eligibilitate a proiectului, solicitantul finanţării trebuie să aibă calitatea de prestator de servicii sociale acreditat în condiţiile legislaţiei naţionale aplicabile în vigoare, iar în acest sens Direcţia de Asistenţă Socială a Municipiului Timişoara, serviciu cu personalitate juridică proprie, subordonat Consiliului Local, este acreditată conform Certificatului de Acreditare nr. AF, seria 003748.
Întrucât Zona pentru care se propune investiția, se încadrează în categoria zonelor urbane marginalizate – se încadrează în categoria zonelor urbane marginalizate – zonă de tip mahala cu case, conform cercetării de teren efectuate de Direcția de Asistenta sociala a Municipiului Timișoara in perioada 18-27.04.2018. În zonă se întâlnesc probleme legate de capitalul uman (majoritatea locuitorilor fie au absolvit numai ciclul gimnazial, fie nu au fost școlarizați sau nu au finalizat ciclul gimnazial, mulți dintre locuitori sunt persoane cu dizabilități sau suferă de boli cronice, iar familiile au mulți copii, aceștia ocupând o proporție însemnată din totalul locuitorilor), ocuparea forței de muncă (mulți locuitori nu au fost încadrați formal pe piața muncii, nu au o calificare profesională sau calificările profesionale pe care le dețin nu le permit să devină activi pe piața muncii) și locuire (mulți dintre rezidenți nu sunt proprietari ai locuințelor, iar locuințele sunt supraaglomerate). 

Membrii comunității dețin o poziție marginală în societate și se confruntă cu o largă paletă de probleme sociale: locuințe inadecvate, supraaglomerare, neșcolarizare sau abandon școlar, lipsa calificării profesionale, resurse financiare scăzute. Investițiile propuse urmăresc combaterea marginalizării sociale a 



acestei populații prin promovarea unei abordări de tip integrat, propunându-se investiții în îmbunătățirea mediului fizic precum și investiții pentru dezvoltarea funcțiilor

Proiectul se adresează și are un impact direct asupra beneficiarilor finali, localizați în comunitatea urbană marginalizată din cartierul Ronaț, în număr de 101 persoane care vor fi beneficiarii direcți ai proiectului.;

Reţinând obiectivele specifice ale proiectului   care urmăresc combaterea marginalizării sociale a acestei populaţii prin promovarea unei abordări de tip integrat, propunându-se investiţii în îmbunătățirea mediului fizic precum și investiții pentru dezvoltarea funcţiilor sociale și comunitare (centru multifuncțional cu activități socio-educative, recreative și culturale) apreciem că proiectul de hotărâre privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică și socială a zonei urbane marginalizate din cartierul Ronaț Timișoara - construire centru multifuncţional” prin POR 2014-2020, îndeplinește condițiile tehnice pentru a fi supus dezbaterii și aprobării plenului consiliului local.

